Source: https://politeia.org.ro/stiri-revista-presei/revista-presei-1-mai-in-scenele-urmatoare-sa-uitam-de-libertate-ca-nu-i-asa-libertatea-nu-tine-de-foame-sa-abandonam-dreptul-la-intimitate-ca-nu-avem-nimic-de-ascuns-dreptul-la/63981/
Timestamp: 2020-06-02 18:37:45+00:00

Document:
Revista Presei – 1 mai.”….In scenele următoare, să uităm de libertate, că -nu-i așa?- libertatea nu ține de foame, să abandonăm dreptul la intimitate, că nu avem nimic de ascuns, dreptul la neîngrădită expresie, că nu avem nimic de spus, dreptul la liberă mișcare, că n-avem unde a ne duce…” | PoliteiaWorld
Home » Stiri / Revista Presei	» Revista Presei – 1 mai.”….In scenele următoare, să uităm de libertate, că -nu-i așa?- libertatea nu ține de foame, să abandonăm dreptul la intimitate, că nu avem nimic de ascuns, dreptul la neîngrădită expresie, că nu avem nimic de spus, dreptul la liberă mișcare, că n-avem unde a ne duce…”
Revista Presei – 1 mai.”….In scenele următoare, să uităm de libertate, că -nu-i așa?- libertatea nu ține de foame, să abandonăm dreptul la intimitate, că nu avem nimic de ascuns, dreptul la neîngrădită expresie, că nu avem nimic de spus, dreptul la liberă mișcare, că n-avem unde a ne duce…”
01/05/2020 Autor desy.demeter Categorii: Stiri / Revista Presei
Buna dimineata intr-o zi de vineri, 1 mai! Vremea va fi în general instabilă și se va menține caldă pentru această dată în regiunile extracarpatice. În vestul, nordul și centrul țării precum și în zonele montane vor fi înnorări temporar accentuate și se vor semnala averse, trecător însoțite de intensificări ale vântului și descărcări electrice. În celelalte regiuni cerul va fi variabil, dar mai ales după-amiaza și seara, instabilitatea atmosferică se va manifesta cu o probabilitate mai mare în Dobrogea, Moldova și nord-estul Munteniei, prin intensificări ale vântului ce vor lua și aspect de vijelie, frecvente descărcări electrice și pe arii restrânse averse.Izolat cantitățile de apă vor fi însemnate și va cădea grindină. Temperaturile maxime vor fi cuprinse, în general, între 17 și 26 de grade, iar cele minime între 6 și 13 grade. In Bucuresti, vremea va fi caldă pentru această dată. Cerul va fi variabil, cu unele înnorări după-amiaza și seara, dar condițiile pentru ploi de scurtă durată și descărcări electrice vor fi reduse. Vântul va sufla slab și moderat. Temperatura maximă se va situa în jurul valorii de 25 de grade, iar minima va fi de 10…12 grade.
Să ne spălăm pe mâini de lume? Diminețile arestate la domiciliu (cel mai adesea, ele, diminețile) mă trag tot mai greu înspre zi, înspre o reală stare de ireal și-nspre sentimentul că joc într-un film. Câte cadre mai tragem azi Don’ Regizor?, da’ Don’ Regizor nu-mi răspunde, ci mă lasă s-aud în căști sugestia din off că platoul de filmare e pregătit și mă așteaptă. Pân’ s-ajung la el, într-o zi mi-a trecut prin cap să comit un gest de dizidență și de nesupunere. Așa cum – mă gândeam eu – Dinescu încerca să zică Partidului că și Moartea citește ziarul, tot așa – mă gândeam eu – mă pot extrage puțin din istorie și din mondiala frică de deces ca să mă contemplu puțin de sus, ca dintr-o moarte clinică în drum prin tunel, privind înspre pacientul aflat în comă istorică, figurant în filmul sfârșitului lumii. Iar asta mi-am propus mai mult dintr-un soi de încăpățânare și vanitate și aviditate să nu scap momentul, să fiu atent, cât mai atent posibil, la fenta istorică ce mă provoacă….. Încerc însă să deslușesc măcar bucăți din scenariu, colțuri de șervețele precum acelea iscălite de actorii-bufoni de la Yalta, ia tu România, dă-mi mie Grecia. Iar firimiturile astea de script sunt, din păcate, disparate și incoerente: versiuni zise „oficiale” peste teorii zise „conspiraționiste”, socoteli îngrijorătoare care numără morții peste statistici care ne zic că oamenii mai și mor pe lume, analize medicale peste rapoarte socio-economice, discursuri politice peste ordonanțe militare, imnuri pe străzi peste canțonete în balcoane, apeluri la solidaritate peste îndemnuri la răzmeriță. Dintre toate aceste fițuici care construiesc, ca un puzzle, istoria (ori, mai degrabă, istoriografia), aș extrage, totuși, una pe care o văd ca prețioasă pagină din scenariu. Când o să mă reîncarnez, peste câțiva ani lumină, ca arheolog, o să am șansa să mă uit la ea ca la o relicvă descoperită în mormântul lumii vechi, civilizația incașă, pardon!, civilizația încasă, bucată de istorie pe care stă inscripționată instrucțiunea „distanțării sociale”. În ea se află, intuiesc (posibil să mă-nșel, evident), intriga filmului. Este instrucțiunea subordonată imperativului suprem al zilei, conservarea cu orice preț, chiar cu prețul vieții, a stării de sănătate fizică momentană. Sănătatea zilei de azi, sănătatea clipei, carpe diem, carpe sănătatem. Mâine poa’ să carpe-crape totul, după noi potopul. Iar dacă sună cumva Noe, să nu răspundem, zice Don’ Regizor, că nu știm dacă Noe poartă mască. Să-ncerce, eventual, pe fix, treaba lui. „Distanța socială”, medicamentul miracol al cancerului de coronă. S-o păstrăm cu sfințenie, s-avem grijă de ea, s-o lustruim permanent, să ne închinăm la ea ca la icoana făcătoare de minuni, ca la cel mai prețios har care vine din altarul regizoral, salvarea salvărilor, binecuvântarea binecuvântărilor. Să stăm, carevasăzică, departe unii de alții. Așa zice la script, la Foarte Noua Scriptură! Țineți departe! Izolează-ți departele ca pe tine însuți! Nu vă bucurați cu cei care se bucură, nu plângeți cu cei care plâng! Întru sănătate fizică (s-o prescurtăm „SF”) momentană, „valoare” unică sau, cel puțin, supremă. Și, conform instrucțiunilor lu’ Don’ Regizor, când o să tragem primele cadre, să nu ne mai strângem mâinile, că strângerea mâinii nu mai înseamnă datul norocului, ci datul ghinionului. Să nu ne mai cuprindem în brațe, că îmbrățișarea înseamnă să ne conținem unul pe altul pentru trei secunde, iar virusul n-are nevoie de mai mult ca să ne spurce. Să nu ne mai atingem, nici măcar pe obrazul celălalt, că atingerile sunt microbolante. Să nu mai dansăm, că dansul ne-nveselește, iar veselia riscă să devină molipsitoare. Să nu ne mai sărutăm, că sărutul înseamnă deja afecțiune cu pasiune, afectare cu premeditare. Să nu ne mai privim, că privirea însăși poate fi virusată de temeri și de suspiciune. Și, remediu suprem, să transferăm toate iubirile, prieteniile, amicițiile și tovărășiile din zona „apropierii sociale”, marasm pestilențial și patogen, în „distanțarea socială” a mediului digital, aseptic și sterilizat. Să ne căsătorim on-line, cu holograme sau, la limită, cu noi înșine. Pe urmă, în scenele următoare, să uităm de libertate, că -nu-i așa?- libertatea nu ține de foame, să abandonăm dreptul la intimitate, că nu avem nimic de ascuns, dreptul la neîngrădită expresie, că nu avem nimic de spus, dreptul la liberă mișcare, că n-avem unde a ne duce, nici măcar undeva „ca-ntre prieteni”, „ca-ntre băieți” ori „ca-ntre fete”. Să uităm de teatru și de cinema, de concert și de vernisaj, de stadion și de festival, de cafenea și de restaurant, de club și de carnaval. Să nu mai învățăm și să nu mai muncim. Iar dacă vom fi cumva chemați la școală ori la muncă, undeva unde mai e nevoie și loc de-așa ceva, s-avem mare, mare grijă. Învățătorul să stea cât mai departe de școlar, doctorul de pacient, avocatul de client și frizerul de mușteriu. S-avem grijă ca bidineaua zugravului, cărămizile zidarului, lopata drumarului și strungul strungarului să fie toate atent dezinfectate înainte de orice atingere de o comisie de dezinfecție „special constituită în acest scop”. Iar mască să poarte și medicii și pacienții, și actorii și spectatorii, și fotbaliștii și arbitrii, și judecătorii și împricinații, și preoții și enoriașii. De măști o să se ocupe, evident, directorul de costume, știe el cum. Prin respectarea tuturor acestor instrucțiuni, să pregătim terenul pentru următoarea secvență din filmul luptei SF cu „virusul ucigaș”. De la „distanțarea socială” (s-o prescurtăm, că tot se poartă, „DS”) să trecem la „ștanțarea socială” (s-o prescurtăm, că tot se poartă, fără a ne încurca în diacritice, „SS”). Un fel de transfer de la mască la vaccin, de la intrigă la anihilarea criminalului în „happy”-end. Și, în temeiul acestui transfer, să acceptăm ca toate relațiile și raporturile noastre de rudenie ori de afinitate, de iubire ori de prietenie, de colegialitate ori de amiciție, de partenariat sau de vecinătate, precum și toate întâlnirile și descoperirile viitoare, toate amorurile la primă vedere, toate flirturile și tatonările, toate, astea toate, să fie măsurate cu șublerul și instalate-n ștanță ca să fie corect decupate, secționate, șlițuite, perforate, instalate la distanța corespunzătoare și marcate cu eticheta corectă din fier roșu, plăsmuită în laboratoarele inteligenței artificiale și-ale tehnologiilor smart. Se ocupă Don’ Regizor, știe el cum. Să facem, așadar, conform instrucțiunilor, pasul în Minunata lume nouă, minunata nouă normalitate… Uau, „distanțarea socială” ca pas de distanțare dintre lumi. Stau și mă minunez de minunatul nou firesc și parcă nu-mi vine să cred. Lost in translation, repet papagalicește replica normei de „distanțare socială”, dar simt că limba-n care o recit mi-e complet străină, iar filmu-n care joc e mut. Îmi vine să-l caut pe Scenarist ori pe Don’ Regizor și să le zic că-n replica asta stă ditai nonsensul ori oximoronul și că trebuie, măcar la montaj, revizuită. Că, de la Aristotel citire, „omul este, prin natura sa, un animal social”. Că replica asta sună anapoda și pentru că oamenii simt, în mod autentic și fiziologic nevoia proximității, că apropierea socială este un organ vital al oricărei comunități și că lumea stă în minunea feței către față și a privitului în ochi, în forța partenariatului, în valoarea și frumusețea comunicării, empatiei și comuniunii, în căldura zâmbetului, a râsului și a umorului. Pe scurt, în naturalețea și-n legitatea co-existenței laolaltă, ca de la om la om, ca de la suflet la suflet, ca de la umăr la umăr. Că, oricât de valoroasă o fi sănătatea fizică momentană, ea nu merită prețuită într-un fel în care să ne pericliteze integritatea mintală și sufletească de viitor. Iar ultimele două depind ca de aer de căldura familiei și spiritul prieteniei, de gălăgia copiilor și de jocurile din curtea școlii, de freamătul străzii și de muzica orașului, de aniversările de sâmbătă seara și de slujbele de duminică dimineață, de spectacolul de teatru și de atmosfera de la cinema, de îmbulzeala de la stadion și de zbenguiala colectivă de la concert, de berea cu băieții și cafeaua cu fetele…Ele depind de aparatul de oxigen numit „apropiere”, „comuniune”, „societate”, spuneți-i cum vreți. Integral: https://www.hotnews.ro
Să depolitizăm sănătatea? Mai bine să nu ne facem iluzii deșarte Pandemia prin care trecem a scos la iveală toate imperfecțiunile sistemului românesc de sănătate, iar asta ar trebui să pună serios pe gânduri toți decidenții după ce faza acută va fi trecut. După ce episoade precum Giulești, Burnei, Colectiv, Beuran au evidențiat fisuri punctuale ale sistemului, pandemia COVID-19 vine și ne demonstrează că ele indicau, de fapt, înspre hibe sistemice în organizarea și funcționarea sectorului de sănătate românesc. Slaba capacitate de administrare la mai toate nivelurile sistemului, lipsa protocoalelor sau ineficiența implementării lor, atitudinea frecvent defensivă sau de-a dreptul pasiv-agresivă a celor puși să ne treacă cu bine dincolo de pandemie – toate acestea trebuie să sufere o analiză “la sânge”, așa cum domnul președinte Iohannis promitea de curând în legătură cu sectorul spitalicesc. În așteptarea acestei analize pe care decidenții politici vor trebui să o inițieze și implementeze, depolitizarea sănătății să profilează ca panaceu. Acest discurs al depolitizării este o replică la îndemână în România, având în vedere că starea dezastruoasă a sistemului de sănătate din România se datorează în cea mai mare parte clasei politice. Numeroase cazuri recente de manageri de spitale, directori de direcții județene de sănătate publică, și președinți de variate comisii care s-au dovedit fie incompetenți, fie suspecți de corupție sunt legate prin firul roșu al influențelor politice în numirea sau menținerea lor în funcție. Cum e la alții? Înainte de orice altceva, trebuie să acceptăm ceea ce alții au acceptat demult, iar nouă ne este greu să o facem – sănătatea este o decizie politică. În multe din țările pe care le admirăm, odată cu schimbarea unei administrații în urma alegerilor, pozițiile de top din instituțiile responsabile de realizarea politicilor de sănătate și luarea deciziilor majore revin unor experți care împărtășesc viziunea politică a administrației aflate la conducere. Dificultatea de a accepta cu ușurință acest fapt în România este generată în mare parte de extreme. Unele persoane cu rol de conducere în sistem au ajuns acolo nu pe baza cunoștințelor și abilităților, ci exclusiv prin influențe politice. La cealaltă extremă, experiența recentei guvernări tehnocrate ne-a arătat dificultățile care apar când politicul și sănătatea sunt decuplate. Depolitizăm sau nu? Avem două probleme. Prima este că factorul politic aflat justificat la conducerea centrală a sistemului de sănătate dezamăgește pentru că nu știe sau nu vrea să își facă treaba în slujba și spre sănătatea cetățenilor care i-au votat să ajungă acolo. A doua este că factorul politic exercită în mod nejustificat o influență malignă la nivelul acelor structuri în care ar trebui să conteze exclusiv nivelul cunoștințelor și competențelor manageriale – de la conducerile CNAS, CJAS-uri și direcțiil județene de sănătate publică până la manageri de spital, membri ai comitetelor directoare ale spitalelor și șefi de secție. Cum ar arăta o depolitizare sănătoasă? Ar fi situația în care politicienii ar alege oameni competenți în poziții cu încărcătură politică legitimă, și respectiv nu s-ar atinge de numirile în sau concursurile pentru pozițiile care nu trebuie să fie influențate de factorul politic. Pentru orice ocupant al unei poziții politice în Ministerul Sănătății sunt necesare expertiză, bune intenții, și susținere politică. De cele mai multe ori în ultimii 30 de ani ne-am cam procopsit cu miniștri și secretari de stat care bifau maxim unul din cele trei criterii (cel mai frecvent unul și același). Pentru orice ocupant al unei poziții de management într-o instituție care implementează politicile de sănătate (fie că este vorba de un spital, o direcție județeană de sănătate publică, o casă județean de asigurări de sănătate sau altă structură), competența trebuie să fie criteriul exclusiv folosit în selecție. Pe când rezultatele? Cu riscul de a părea pesimist, bazat pe modul în care arată oferta politică în acest moment în România, nu consider că este realist să ne așteptăm la o schimbare sistemică în următorii 10-15 ani. Pentru a avea oameni cu expertiză în pozițiile de management din sistem este nevoie de formarea acestora. Adunați numărul de membri din comitetul director al spitalelor publice (trei sau patru, după caz), șefi de secție, de laboratoare și înmulțiți rezultatul cu numărul de spitale publice (aproape 400). Apoi mai adăugați și posturile de conducere din direcțiile județene de sănătate publică și casele județene de asigurări de sănătate. Este vorba de câteva mii de oameni care trebuie formați. Pentru a-i forma pe ei, trebuie formați cei care să-i formeze. Va dura cam 10-15 ani dacă politicienii decid că de mâine își iau mâinile de pe aceste poziții și investesc în instituțiile de formare. Integral: http://www.contributors.ro
Medic Mircea Ciungu- (France): Peste 24 de mii de decese datorate virusului în Franța, doar în spitale și în casele de bătrâni. Bilanțul depășește 30 de mii, conform datelor sindicatului medicilor generaliști. Și suntem departe de a vedea capătul tunelului. În situația în care Franța alocă 11,8% din PIB pentru sănătate, mai mult decât Germania sau Suedia. Atunci de ce diferențele statistice în ce privește mortalitatea? Revista Le Point din 16 Aprilie, dedică un articol acestui subiect. În Franța socialul trece înaintea economicului. Accesibilitatea la îngrijiri medicale, este practic nelimitată și gratuită. Sistemul se sprijină pe un corp medical de excepție, pe unități spitalicești foarte specializate în diverse domenii. Îmi vine în minte o comparație: în 1940, Franța avea cea mai puternică armată din lume, dar, încercând să apere tot teritoriul și bazându-se pe o repartizare uniformă a forțelor, a rămas descoperită în fața unui atac neprevăzut, concentrat masiv pe o singură direcție. Am pacienți care sunt tratați pentru două cancere de mai bine de 10 ani, cardiaci cu multe pontaje, etc. Dar un virus necunoscut ne-a aruncat sub o presiune imensă și încă nu s-a terminat. Totuși, trebuie spus că, armata de ”soignants” medici, infirmieri/e, ambulanțieri, tot personalul din sănătate, s-au mobilizat exemplar! Nu am avut măști, viziere, combinezoane de la început, ne-au dat stomatologii, șoferii, care aveau în dotare de la epidemiile anterioare. Spitalul s-a organizat ca să crească numărul de paturi de reanimare de la 5000 la peste 10000 astăzi. Nimeni nu a dat înapoi, nimeni nu și-a dat demisia, au fost rechizionați studenți, rezidenți, pensionari s-au oferit voluntari, unii au și murit în luptă cu virusul. Comanda a fost fermă, în ciuda lipsei măștilor și uneori a aparatelor de ventilat. Dependența de China a arătat slăbiciunile sistemului. Dar, în ciuda salariilor, care nu sunt foarte mari în spitale (cred că în România se câștigă azi mai mult în spital, decât în Franța, mă refer la ”șoguni”) sau pentru personalul auxiliar, soldații ăștia nu s-au dat bătuți. Franța trebuie să învețe ceva și repede din acest război, dar am toată încrederea că va reuși. Aproape sigur, vom avea un al doilea val după ”deconfinare”, francezii sunt plimbăreți și iubăreți. Dar știu că vom reveni la normal, că în doi ani economia va fi repusă pe picioare. Redobândirea încrederii este cea mai mare pepită pe care am găsit-o venind în Franța. Sursa: https://www.facebook.com
În atenţia companiilor private: GLI ECOROM este numele de cod al task force-ului care lucrează de două luni la planul economic de criză pentru relansarea României. Dacă aveţi sugestii şi propuneri, trimiteţi-le cât mai repede, ca să mai aveţi unde să le aplicaţi Cu o carieră bancară şi de economist în spate în sectorul privat, Florin Cîţu, ministrul finanţelor, a devenit mult prea repede politician, iar acest lucru va costa sectorul privat, pe cele 500.000 de companii private, pe cei pe cei 4 milioane de angajaţi de aici, care sunt principalii contributori la bugetul de stat şi, în final, România. Aşa cum s-a întâmplat în perioada 2008-2009-2010 când, întâi guvernul PNL Tăriceanu, susţinut de PSD, unde Ludovic Orban, actualul premier, era ministrul transporturilor, apoi guvernul PDL/PSD Boc au negat criza care venea şi peste România şi au amânat cel puţin doi ani restructurarea bugetară, cheltuieli şi personal, lăsând toată povara pe umerii sectorului privat…. Pentru că erau alegeri parlamentare, apoi prezidenţiale, cele două guverne plus preşedintele Traian Băsescu nu s-au atins deloc de sectorul bugetar, unde erau 1,4 milioane de angajaţi, o masă importantă de voturi. La fel se întâmplă şi acum, când urmează alegeri locale şi parlamentare. Cel care a scăpat este preşedintele Klaus Iohannis, care a fost reales anul trecut. În urmă cu zece ani, în timp ce firmele private nu mai ştiau cum să taie costurile, cum să mai reducă salariile şi să mai dea oameni afară, bugetul de stat era alimentat de împrumuturi fără număr, fără să fie restructurat deloc, nici la nivelul cheltuielilor, nici la nivelul administraţiei. De atunci au trecut peste 10 ani şi situaţia este la fel. În criza precedentă, România a pierdut 700.000 de locuri de muncă, economia şi-a revenit după 7 ani, dar în schimb bugetul de stat a fost protejat, iar datoria publică a crescut de la 10% din PIB la 35% din PIB….Acum se întâmplă la fel, numai că sumele în joc sunt mult mai mari (guvernul are nevoie de 13 miliarde de euro pentru a se închide), iar marja de manevră este mult mai redusă: spaţiul bugetar nu mai este atât de generos, oamenii nu mai acceptă atât de uşor tăierile de salarii, iar criza care s-a instalat este mult mai dură….. În criza precedentă Florin Cîţu era şeful operaţiunilor de trezorerie ale ING Bank România şi cunoaşte foarte bine acea perioadă, care a fost impactul în economie şi asupra companiilor a negării crizei de către guvernele Tăriceanu şi Boc, ştie foarte bine cum s-a negat criza şi de către BNR (la începutul crizei, Mugur Isărescu, guvernatorul BNR, întreba ce treabă avem noi cu ce se întâmplă în America), iar acest lucru a dus în final la celebrul împrumut de la FMI şi ceilalţi creditori internaţionali, de 20 de miliarde de euro. Împrumutul de atunci a fost luat pentru stabilizarea cursului (care crescuse de la 3,6 la 4,3 lei pentru un euro), pentru asigurarea finanţării externe a României, pentru susţinerea sistemului bancar care era expus pe împrumuturile în euro, iar o creştere a cursului de atunci de la 3,6 lei/euro la 5 lei/euro, cum credeau dealerii că ar fi fost bine, ar fi dărâmat de tot întreaga economie. În 2008/2009, cei care erau la putere (mulţi dintre ei fiind şi acum) au făcut un buget pe o creştere economică de 2% (în 2007-2008, creşterea economică fusese de 7-8%), iar realitatea crizei a însemnat o cădere economică de 7%, şi ar fi fost mult mai mare dacă nu ar fi fost împrumutul de stabilizare de la FMI şi acordul de la Viena cu băncile internaţionale prezente în România ca să nu-şi retragă câţiva ani liniile de finanţare. Acum, guvernul Orban şi ministrul Cîţu mizează pe o scădere economică de 1,9%, conform rectificării bugetare, în timp ce economiştii estimează o cădere de 4-6%, FMI de 5%, iar Coaliţia pentru Dezvoltarea României, organizaţia care reuneşte cele mai mari companii din România, merge şi pe un scenariu de 8-9%. Aşa cum au făcut şi miniştrii de finanţe de acum 10 ani, la fel face şi Florin Cîţu, mizând în Power Point pe scădere economică mai mică, pentru a nu fi nevoit să taie din cheltuielile bugetare. La fel făcea şi PSD-ul lui Dragnea şi Teodorovici, care supraevaluau creşterea economică pentru a putea cheltui mai mult. Reducerea cheltuielilor bugetare nu este pe agenda guvernului, pentru că ar însemna pierderea de capital politic….. Deşi vine din sectorul privat, unde realitatea execuţiei unui buget este de bază în conducerea afacerii, ministrul finanţelor oferă explicaţii de politician la întrebările privind restructurarea bugetară. El spune că nu este momentul unei asemenea discuţii (a se vedea afirmaţiile premierului, ministrului muncii şi ministrului fianţelor pe tema şomajului tehnic în sectorul bugetar) şi că soluţia nu este reducerea cheltuielilor, ci digitalizarea sectorului public, o afirmaţie care în realitate nu are nicio acoperire. De două decenii se bagă miliarde şi miliarde de euro în informatizarea sectorului public – toate marile companii ale lumii plus furnizorii locali stau la coadă pentru a obţine contracte – iar rezultatul este cel care se vede cu ochiul liber: pentru declaraţiile online trebuie să mergeţi la etajul trei. Ca să nu mai vorbim de bazele de date care nu funcţionează între ele şi pentru care contribuabilii trebuie să facă mii de drumuri. Pentru a susţine sectorul bugetar, o companie privată lucrează aproape jumătate de an pentru a plăti taxele şi impozitele, iar cealaltă jumătate pentru a-şi plăti angajaţii şi a face business….. În timp ce cheltuielile bugetare cresc iar veniturlile bugetare se prăbuşesc dar Florin Cîţu crede că economia îşi va reveni repede, mii de companii private îşi întrerup activitatea, peste 250.000 de şomeri sunt cu acte în regulă, iar întrebarea celor 1 milion de angajaţi trimişi în şomaj tehnic este dacă după ridicarea stării de urgenţă vor mai avea un loc de muncă, având în vedere că cererea se va prăbuşi, companiile nu vor mai avea aceleaşi încasări, iar businessul şi economia vor fi la pământ. Pentru cei care nu ştiu, din activitatea sectorului privat rezultă încasările bugetare şi de acolo sunt plătiţi cei 1,2 milioane de angajaţi la stat şi cei 5 milioane de pensionari. PNL se declară un partid liberal, Florin Cîţu la fel , dar realitatea politică arată că ei se bazează mai mult pe sectorul de stat, pe cei 1,2 milioane de angajaţi de aici, pe primăriile şi consiliile judeţene, care sunt adevărate clanuri fanariote (uitaţi-vă ce s-a întâmplat la Suceava), care fac tot posibilul să rămână la putere. Factura crizei este plătită de sectorul privat, cel puţin până acum… Programul IMMInvest este foarte bun, dar se bazează pe garanţiile pe care le oferă statul, iar companiile trebuie să fie bancabile pentru a accesa creditele de la bănci. Din 40.000 de companii care pot beneficia de garanţii de 15 miliarde de lei, peste 3 miliarde de euro, numai 15.000 sunt bancabile. Şomajul tehnic pentru 1 milion de oameni a fost un respiro, dar întrebarea este ce se va întâmpla după ridicarea stării de urgenţă şi cum vor fi gestionaţi cei peste 1 milion de şomeri cu acte în regulă, o situaţie cu care niciun guvern nu s-a confruntat de mulţi ani încoace….. Cel mai bine ilustrează această situaţie opinia lui Cosmin Marinescu, consilierul prezidenţial pe probleme economice al preşedintelui Iohannis: “La începutul lunii martie, înainte de declanşarea crizei sanitare, am propus preşedintelui României constituirea unui grup inter-instituţional pentru evaluarea implicaţiilor economice al COVID-19. Astfel, a fost înfiinţat, prin memorandum al guvernului, formatul consultativ GLI ECOROM, în cadrul căruia au fost şi sunt organizate consultări active cu toate sectoarele relevante ale mediului financiar din România, în vederea identificării de soluţii de protejare împotriva efectelor economice ale crizei coronavirus. Doresc să încurajez şi pe această cale transmiterea în continuare de sugestii şi propuneri în materie de soluţii din partea tuturor celor preocupaţi de perspectivele economice ale României.” Deci trebuie să fim liniştiţi, GLI ECOROM va veni cu un plan de relansare economică. Sper ca acest plan de relansare să nu vină prea târziu. Integral: ttps://www.zf.ro
Mircea Miclea: În toamnă, când vom merge la școală, vom ști cum să procedăm? Nu, pentru că n-am experimentat / Poți începe în județele cu puțini infectați, prin a merge la școală cu jumătate din efective ….“Poți începe acolo, de exemplu, prin a merge la școală cu jumătate din efective. (…) Dacă tu ai merge cu jumătate dintr-o clasă de la 8 la 10, apoi de la 10 la 12 cu cealaltă jumătate de clasă – repet, în aceste zone – atunci practic s-ar preda materie. Ai transmite tu, ca stat, un mesaj foarte important: învățatul este un lucru important, trebuie să fie făcut! Școala este importantă! Nu cum se transmite acum: că învățatul nu e important. Oricum, mergeți-nu mergeți la școală, vi se încheie mediile, totul să fie bine – ceea ce e distrugător pentru mentalitatea tinerilor”, a susținut Miclea.“Sunt studii foarte serioase despre risc. Ele arată următorul lucru: un sistem este mai în siguranță dacă începe să experimenteze. Învață din ce experimentează, se corectează și atunci devine din ce în ce mai în siguranță. Așa ajungem să fim mai rezilienți, mai puternici, prin asumarea unor riscuri. (…) Studiile, așadar, despre risc arată că pe termen mediu și lung o societate devine mai sigură dacă experimentează, își permite să experimenteze lucruri. La fel trebuie să începem și noi, să experimentăm începând să mergem la școală nu cu toți, dar de pildă cu județele în care sunt 17 infectați. (…) De ce n-am începe măcar o parte din școală în aceste județe în care riscul de infectare este cvasi-nul? Oare cum o să explicăm noi peste 5 ani, 10 ani că din cauza unor cifre absolut derizorii noi am blocat toată țara? [Nota Redacției: De precizat că România testează de 3-4 ori mai puțin decât statele cu care autoritățile ne compară. Spre exemplu, la un milion de locuitori, Spania face 28.779 teste, Italia – 29.600, Germania – 24.738, SUA – 17.263, în timp ce România face doar 7.813 teste, potrivit G4Media.ro] Asta înseamnă să experimentezi: începi acolo unde riscurile sunt mai mici să ai o serie de acțiuni -» înveți -» te corectezi -» faci o îmbunătățire și în felul acesta pe termen mediu și lung societatea devine și mai puternică. Dar devine prin încercări, nu prin evitări. Nu prin faptul că se retrage, stă în casă și nu mai iese din casă. Pentru că dacă de-a lungul istoriei oamenii ar fi făcut exact lucrul acesta, cred că și acum eram în peșteră. Sunt tot mai multe tendințe de acest gen [de a exagera – N.Red.], mai ales după Al Doilea Război Mondial s-a accentuat această tendință. S-a descoperit că frica vinde bine. Adică dacă tu ajungi să-i sperii pe oameni și după aceea tu te prevalezi că ești apărătorul lor, atunci ei îți dau voturile lor. Gândiți-vă cum era imediat după ’90. Nu mereu apărea Vadim Tudor sau Funar și ne amenința că ungurii vor să ne ia Ardealul și că ei ne vor apăra? Și atunci ei primeau voturile. Prin urmare, din punct de vedere politic, dacă stârnești frica câștigi voturi. Asta s-a întâmplat și cu regimurile din Germania, în ’29-’33, așa a fost ascensiunea lui Hitler și a altor regimuri autoritare. Este o carte întreagă a lui Erich Fromm – Fuga de libertate se numește această carte care arată că atunci când un regim instituie frica în sufletele oamenilor, el poate să devină autoritar pentru că oamenii încep să vadă în el un apărător față de pericolele pe care acel regim le susține. Și atunci se instalează regimuri autoritare. Deci este o tendință de a accentua și de a exagera pericolele pentru că sunt mulți care câștigă din asta, din exagerarea pericolelor, și atunci au interesele să le exagereze. Frica vinde bine…. Din păcate, această decizie de a ține școlile închise până la toamnă s-a luat și acum discutăm cam ce s-ar fi putut face, dar nu se va mai face. Sunt multe județe în care cifra de infectare este extrem de mică. (…) Prin urmare, riscul este foarte mic. Poți începe acolo, de exemplu, prin a merge la școală cu jumătate din efective. Noi știm cu toții că, de fapt, profesorul nu predă ora întreagă, predă maximum o jumătate de oră. Cealaltă jumătate de oră o dedică evaluării, faptului că pune absențe, etc. Și dacă tu ai merge cu jumătate dintr-o clasă de la 8 la 10, apoi de la 10 la 12 cu cealaltă jumătate de clasă – repet, în aceste zone – atunci practic s-ar preda materie. Ai transmite tu, ca stat, un mesaj foarte important: învățatul este un lucru important, trebuie să fie făcut! Școala este importantă! Nu cum se transmite acum: că învățatul nu e important. Oricum, mergeți-nu mergeți la școală, vi se încheie mediile, totul să fie bine – ceea ce e distrugător pentru mentalitatea tinerilor. Așadar, s-ar putea face o astfel de procedură prin care copiii, mai ales în acest zone în care riscul este extrem de mic, să poată să meargă la școală. Am învăța apoi din această expunere a unora dintre copii în acele județe cu riscuri mici ce ar mai trebui făcut, ce procedură ar trebui să fie perfecționată, față de decizia aberantă care s-a luat acum de a sta închiși în casă. În toamnă, atunci când vom merge la școală, vom ști cumva cum să procedăm? Nu vom ști, pentru că n-am experimentat în acele locuri unde riscurile erau mici și din acele experimente să învățăm, să spunem: trebuie să fie distanța între elevi atât, trebuie să lăsăm jumătate de oră pauză între cele două jumătăți de clasă, șamd. Deci un sistem social devine tot mai puternic, mai rezilient învățând din încercările pe care le face. Inclusiv oamenii, noi ca indivizi, fiecare dintre noi, devenim din ce în ce mai puternici pentru faptul că ne asumăm riscuri să facem lucruri. Viața înseamnă să-ți asumi riscuri și așa devii tot mai puternic. Dacă, dimpotrivă, stai închis în casă sau eviți un concurs, eviți o expunere la pericole, eviți o călătorie, eviți să mănânci o altă mâncare decât cea pe care o mănânci tu de obicei ca să nu cumva să pățești cine știe ce, dacă tot timpul eviți – ajungi să nu te mai dezvolți. Cred că dacă vom continua să avem această poziție de a evita riscurile cu orice preț și de a nu ne expune – pentru a învăța prin această expunere, prin experimentare – cred că vom ieși și mai slabi, și mai în urmă decât am fost. Dimpotrivă, societățile care își vor asuma riscuri, care vor experimenta – sigur, încă o dată, gândind, deci nu riscând aberant, ci gândind, dar asumându-și riscuri – ele vor fi și mai în față decât au fost“. Integral: https://www.edupedu.ro
De ce a respins CSM proiectul USR pentru DNA-ul padurilor: Nu exista destui procurori si nici bani pentru ei Nu s-a facut o analiza a impactului bugetar privind cheltuielile cu procurorii si grefierii daca se operationalizeaza “DNA-ului Padurilor”, nu exista personal, iar complexitatea cauzelor avand ca obiect generic mediul inconjurator si gravitatea lor nu justifica mereu efectuarea urmaririi penale de catre procuror. Acestea sunt o parte dintre motivele pe care Consiliul Superior al Magistraturii (CSM) le-a enumerat in avizul negativ pe care l-a dat proiectului de lege promovat de USR privind infiintarea Directiei de Investigare a Infractiunilor de Mediu (DIIM). Propunerea viza o institutie pe modelul DIICOT, care sa activeze la nivel national si sa combata infractiunile impotriva mediului inconjurator. Denumita “DNA-ul padurilor si mediilor”, aceasta structura ar trebui sa ancheteze taierile ilegale de paduri, depozitarile ilegale si traficul de deseuri si nerespectarea normelor anti-poluare. Decizia CSM a fost luata la un scor strans si dupa multe discutii: 10 voturi pentru “avizare negativa” si 8 voturi pentru “avizare favorabila cu observatii”. Consiliul a publicat, joi, motivarea acestei decizii…..In ce priveste posturile propuse in schema de personal a noii directii de parchet, privind redistribuirea a 295 de procurori de la parchete la DIIM, acest lucru “ar avea un impact major negativ asupra activitatii si functionarii acestora.” Asta deoarece in Ministerul Public exista deja o lipsa de personal, gradul de ocupare a posturilor de procuror, la finalul anului 2019, se situeaza la 82.44%, “este evident ca reducerea schemelor de personal din parchete va avea efecte negative asupra activitatii acestora.” De asemenea, nu exista un studiu de impact din care sa rezulte estimativ volumul de activitate a structurii nou-create si, pe baza acestuia, necesarul de personal prin raportare la mediile nationale de cauze solutionate/procuror si raportul optim grefier/ procuror…..Potrivit datelor statistice din 2019, parchetele au fost sesizate cu 3.747 de cauze care contin si o infractiune de mediu si 24.934 de cauze avand ca obiect infractiuni silvice. Din acestea au fost solutionate 7.252 de cazuri (1.314 + 5.938). Integral: http://www.ziare.com
Romania pierde la CJUE procesul aerului toxic din Capitala: Nu s-au respectat directivele europene Romania nu si-a indeplinit in zona orasului Bucuresti obligatiile stabilite prin Directiva europeana privind calitatea aerului inconjurator si un aer mai curat pentru Europa din anul 2007, a constatat joi Curtea de Justitie a Uniunii Europene. Instanta europeana a aratat ca din anul 2007 si pana cel putin in anul 2016, cu exceptia anului 2013, in Bucuresti au fost depasite valorile-limita anuale pentru concentratiile de PM10. Este vorba de procesul deschis de Comisia Europeana in octombrie 2018 privind calitatea aerului din Bucuresti, depasirea concentratiilor de PM 10 – emisiile poluante generate de industrie, trafic si incalzirea locuintelor. Autoritatile din Romania trebuiau sa implementeze mai multe masuri dispuse prin directive europene pentru a reduce aceste concentratii. “Romania, pe de o parte, prin nerespectarea sistematica si persistenta, din anul 2007 si pana cel putin in anul 2016, a valorilor-limita zilnice pentru concentratiile de PM10 si prin nerespectarea sistematica si persistenta, din anul 2007 si pana in anul 2014 inclusiv, cu exceptia anului 2013, a valorilor-limita anuale pentru concentratiile de PM10 in zona RO32101 (Bucuresti, Romania), nu si-a indeplinit obligatiile care ii revin in temeiul articolului 13 alineatul (1) din Directiva 2008/50/CE a Parlamentului European si a Consiliului din 21 mai 2008 privind calitatea aerului inconjurator si un aer mai curat pentru Europa coroborat cu anexa XI la aceasta si, pe de alta parte, nu si-a indeplinit, in ceea ce priveste aceasta zona, incepand din 11 iunie 2010, obligatiile care ii revin in temeiul articolului 23 alineatul (1) din aceasta directiva coroborat cu anexa XV la aceasta, in special obligatia prevazuta la articolul 23 alineatul (1) al doilea paragraf din directiva mentionata, de a se asigura ca perioada de depasire este cat mai scurta cu putinta,” este minuta CJUE, potrivit portalului instantei europene Romania a fost obligata la plata cheltuielilor de judecata in acest caz…..Potrivit Comisiei Europene, in cazul Romaniei – in aglomerarea Bucuresti – valorile-limita zilnice au fost depasite in mod persistent inca de la momentul in care dreptul Uniunii a devenit aplicabil Romaniei, iar in 2016 acestea au fost depasite pentru o perioada de 38 de zile. Integral: http://www.ziare.com
Consiliul General a aprobat bugetele companiilor municipale înființate de Gabriela Firea: 2,8 miliarde lei pe 2020/ Peste 644 milioane vor merge pe salarii, circa 20 milioane lei la directori și CA-uri Cele 23 de companii municipale înființate de Gabriela Firea au în 2020 venituri estimate la peste 2,819 miliarde lei și cheltuieli de 2,789 miliarde lei, potrivit proiectelor de buget aprobate joi de Consiliul General al Municipiului București. Până la finalul anului, firmele estimează că vor avea circa 10.278 de angajați, iar cheltuielile cu aceștia se ridică la circa 644 milioane lei. Doar salariile consiliilor de administrație și ale directorilor se ridică la circa 20 milioane lei. În bugetele aprobate apar și datele privid profitul și pierderile pe 2019. Astfel, din cele 23 de companii, 13 au ieșit pe profit, iar restul pe pierdere. Profitul a totalizat 113 milioane lei, iar pierderile circa 52 milioane lei, dar nu la toate se precizează dacă este pierdere/profit net. În ceea ce privește salariile angajaților, potrivit datelor din bugete, top 3 este următorul:– Compania Municipală Dezvoltare Durabilă- câștig mediu 11.648 lei/lună- Compania Municipală Publicitate și Afișaj – câștig mediu 9.874 lei/lună; – Compania Municipală Tehnologia Informației – câștig mediu 7.900 lei/lună; În top 3 la capitolul venituri bugetare se află următoarele companii: – Compania Municipală Termoenergetica – 1,6 miliarde lei;- Compania Municipală Consolidări – 369 milioane lei;- Trustul de Clădiri Metropolitane București – 232 milioane lei; În ceea ce privește numărul de angajați, top 3 este format din:– Compania Municipală Termoenergetica – 3239;- Compania Municipală Consolidări – 1500; – Trustul de Clădiri Metropolitane București – 1215; Companiile care au cel mai mare buget pentru plata salariilor directorilor sunt:– Compania Municipală Consolidări – 1.148.000 lei;- Compania Municipală Străzi, Poduri și Pasaje – 461.000 lei; – Compania Dezvoltare Durabilă – 373.000 lei; Integral: https://www.hotnews.ro
Doua asociatii de magistrati cer CSM sa nu organizeze concursul pentru sefia SS: Trebuie desfiintata! Doua asociatii de magistrati, “Forumul Judecatorilor din Romania” si “Initiativa pentru Justitie”, solicita plenului CSM sa respinga cererea de organizare a concursurilor de ocupare a functiilor din cadrul Sectiei de Investigare a Infractiunilor din Justitie (SIIJ), cunoscuta ca Sectia Speciala. Solicitarea vine dupa ce Comisia de Resurse Umane si Organizare din CSM a inaintat plenului doua propuneri de organizare a unui concurs pentru numirea in functia de procuror-sef al SIIJ si de organizare a unui concurs pentru numirea procurorilor cu functii de executie in cadrul acestei structuri de parchet. Sectia Speciala a ramas fara sef, dupa ce Lia Savonea a incercat de sapte ori anul trecut sa o impuna la conducere pe Adina Florea, atunci cand fostul procuror-sef Gheorghe Stan a plecat judecator la CCR. Solicitarile Cele doua asociatii de magistrati mai solicita Parlamentului sa efectueze, de urgenta, modificarile necesare pentru punerea in acord a legislatiei cu recomandarile Comisiei Europene, Comisiei de la Venetia si GRECO, prin desfiintarea SIIJ si revenirea la competentele legale ale parchetelor existente anterior infiintarii acestei sectii, “solutie procedurala care si-a dovedit eficienta in timp, asigurand in acelasi timp o serie de garantii necesare intr-un stat de drept care lipsesc in cazul SIIJ.” Magistratii mai cer Executivului sa ia masurile necesare in vederea desfiintarii SIIJ, “fara a amesteca aceste prevederi necesare cu diverse alte masuri nocive pentru justitie, cum sunt cele care prevad competente extraordinare pentru procurorul general al PICCJ, incluse in proiectul de lege facut public in perioada dinaintea desemnarii de ministrul Justitiei a propunerii sale pentru aceasta functie.” Sursa citata adauga ca, potrivit jurisprudentei recente a Curtii Constitutionale, desfiintarea SIIJ pe cale de ordonanta de urgenta nu ar fi in sine neconstitutionala, raportat la rezultatul referendumului din 2019. Prin urmare, ar exista multiple cai de rezolvare a acestei probleme simple si grave cu care s-ar confrunta justitia in prezent, inainte de pronuntarea Curtii de Justitie a Uniunii Europene asupra intrebarilor preliminare trimise de mai multe instante din Romania…..Cele doua asociatii sustin ca este inadmisibil ca intr-un stat care se pretinde a fi de drept, membru al Uniunii Europene, toate autoritatile sa se manifeste la nivel declarativ in sensul ca inteleg sa respecte recomandarile Comisiei Europene, ale Comisiei de la Venetia si ale GRECO, “dar, in plan faptic, sa evite sau sa se opuna luarii masurilor necesare pentru inlaturarea amenintarilor la adresa justitiei.” “Atragem atentia, pe aceasta cale, Consiliului Superior al Magistraturii, Presedintelui Romaniei, Parlamentului, Guvernului, Ministrului Justitiei, procurorului general al PICCJ, ca, daca nu se vor respecta in continuare recomandarile Comisiei Europene, Romania risca sa ajunga in situatia Poloniei, fata de care s-a declansat deja de patru ori procedura de constatare a neindeplinirii obligatiilor ce-i revin in calitate de stat membru al Uniunii Europene (infringement), ca urmare a gravelor incalcari ale principiilor statului de drept,” conchide sursa citata. Integral: http://www.ziare.com
Sorina Pintea, trimisa in judecata de DNA pentru spaga: 10.000 de euro si 120.000 de lei Fostul ministru al Sanatatii Sorina Pintea a fost trimisa in judecata pentru luare, fiind acuzata de DNA ca ar fi solicitat un comision de 7% din valoarea unui contract de achizitie publica la Spitalul Judetean de Urgenta “Dr. Constantin Opris” din Baia Mare. Acuzatia: mita in forma continuata, doua acte materiale, 10.000 de euro si 120.000 de lei. Faptele ar fi fost facute in calitate de manager al unitatii medicale, potrivit unui comunicat DNA, remis joi Ziare.com. Fostul ministru este in acest moment sub control judiciar. “In perioada noiembrie 2019 – 28 februarie 2020, inculpata Pintea Sorina, in calitatea mentionata mai sus, ar fi pretins si primit, printr-un intermediar, de la reprezentantii unei societati comerciale, in doua transe, sumele de 10.000 de euro (la 20 decembrie 2019) si 120.000 lei (la 28 februarie 2020), care nu i s-ar fi cuvenit, reprezentand un procent de 7% din valoarea unui contract de achizitie publica ce avea ca obiect proiectarea si executia lucrarilor de amenajare bloc operator-sala de chirurgie cardiovasculara si toracica si spatii adiacente din Spitalul Judetean de Urgenta Dr. Constantin Opris Baia Mare, incheiat in anul 2019 de unitatea spitaliceasca cu societatea comerciala,” acuza procurorii. DNA: A fost flagrant. Concret, Pintea ar fi primit banii respectivi in incinta spitalului, in legatura cu indeplinirea unor acte ce intrau in atributiile sale de serviciu ca manager si ordonator de credite. Integral: http://www.ziare.com
ELCEN anunta ca noul RADET intruneste deja conditiile pentru a intra in insolventa: Datorii de aproape 400 de milioane de lei ELCEN anunta ca in doar cateva luni de la preluarea operarii retelei de termoficare din Bucuresti, Termoenergetica este deja in situatia de a intra in insolventa. Practic, a acumulat datorii in cuantum de 398 milioane de lei fata de ELCEN. “Nu au fost achitate facturile aferente lunilor ianuarie, februarie si martie 2020. Se inregistreaza scadente depasite si se percep penalitati conform legii. Primaria Municipiului Bucuresti inregistreaza restante la plata subventiei pentru perioada noiembrie 2019 – februarie 2020 in valoare de 538 milioane lei”, transmite ELCEN. Astfel, Termoenergetica intruneste conditiile de intrare in insolventa din cauza acumularii de datorii restante inregistrate fata de ELCEN…. ELCEN aminteste ca RADET Bucuresti a intrat in procedura de faliment, generand datorii curente de aproximativ 300 de milioane lei, inregistrate de Regie fata de ELCEN ca urmare a pierderilor financiare si tehnologice aferente perioadei de insolventa 2016-2019 si platibile, conform legislatiei in vigoare, de catre PMB, institutia ce a infiintat si coordonat RADET. Aceste datorii curente se adauga datoriilor RADET Bucuresti inregistrate fata de ELCEN in valoare de 3,7 miliarde de lei, inscrise in tabelul definitiv de creante, pentru care s-a solicitat in instanta atragerea raspunderii Municipiului Bucuresti. Mentionam ca PMB inregistreaza subventie restanta aferenta lunii noiembrie 2019 in valoare de 86.927.406 lei. Reprezentantii ELCEN spun ca aproximativ 450 milioane de lei este valoarea subventiilor neachitate de PMB pentru asigurarea serviciului public de alimentare cu energie termica pentru lunile decembrie 2019, respectiv ianuarie si februarie 2020. “In aceste conditii, este afectat echilibrul financiar al ELCEN, iar producerea energiei termice necesare pentru alimentarea cu agent termic a locuitorilor bucuresteni se realizeaza in siguranta atat timp cat plata pentru furnizarea acestui serviciu vital este asigurata. Practicile falimentare, precum si lipsa de interes pentru termoficarea din Bucuresti, afecteaza grav asigurarea continuitatii serviciului public de alimentare cu energie termica a capitalei”, spun ei. Integral: http://www.ziare.com
Măsuri de siguranță în Rusia. La spitale s-a pus anunț „Atenție, cad doctori” Pe fondul pandemiei cu coronavirus autoritățile din Rusia se confruntă cu o problemă specifică țării, respectiv foarte mulți doctori care critică sistemul de sănătate și guvernul aleg apoi să se arunce pe geamul spitalului. Autoritățile au răspuns criticilor montând semne cu „Atenție, cad doctori!” în preajma fiecărui spital din țară. Doctorii căzuți de la etaj constituie un pericol la adresa trecătorilor, nu doar că îi pot lovi pe aceștia dar există posibilitatea să fi luat corona virus în drumul lor spre etajele inferioare. Totodată, medicii rămași pe trotuar pot răspândi boala în continuare pentru că se știe că virusul rămâne pe mort chiar și șapte zile. Localnicii sunt rugați să nu meargă pe lângă pereții exteriori ai spitalelor pentru a preveni un astfel de incident neplăcut. Integral: https://www.timesnewroman.ro
Rareş Bogdan, exemplu de precauţie! S-a înfăşurat din cap până în picioare în eşarfe Europarlamentarul Rareș Bogdan a dat un exemplu de urmat pentru alegătorii săi, fiind foarte precaut cu ieșirile în public pentru a nu contracta noul coronavirus. Astfel, acesta a apărut în ultima vreme înfășurat complet în eșarfe colorate, asortate evident cu pantofii și batista…..Acesta a spus că, tot pentru patrie și pandemie, a preferat să îmbrace un cojoc gros de miel pe dedesupt, care să simbolizeze țăranul român ce a stat în calea tuturor năvălitorilor și pandemiilor și tot a rezistat, cum rezistă și el în această perioadă fără să fie naș la vreo nuntă. Integral: https://www.timesnewroman.ro
44 Raspunsuri la Revista Presei – 1 mai.”….In scenele următoare, să uităm de libertate, că -nu-i așa?- libertatea nu ține de foame, să abandonăm dreptul la intimitate, că nu avem nimic de ascuns, dreptul la neîngrădită expresie, că nu avem nimic de spus, dreptul la liberă mișcare, că n-avem unde a ne duce…”
A A01/05/2020 at 09:42
Si la asta se rade.
https://www.timesnewroman.ro/politic/trump-recidiveaza-spalati-va-pe-ochi-cu-solutie-de-geam-ca-sa-vedeti-mai-bine
A A01/05/2020 at 09:45
Prima veste poate buna; poate exista imunitate, ca prea era special covid-19 fata de toti ceilalti similari
https://nypost.com/2020/04/30/dead-coronavirus-particles-may-cause-positive-test-results/
Mar01/05/2020 at 10:43
Propuneri de lectură excelente, mulțumim Desy 🙂
Cred că merită citită și acest interviu cu Armand Goșu, pentru că în acest colț de lume se întâmplă lucruri. ”Cineva” bagă bățul prin gardul vecinilor/fraților de peste Prut in condițiile în care România a pompat miliarde în ultimii 30 de ani, și nu numai – America, Japonia, Cehia.
http://www.contributors.ro/administratie/vizita-ministrului-szijjarto-peter-la-chi%c8%99inau-determina-romania-sa-reseteze-rela%c8%9bia-cu-republica-moldova-interviu-cu-armand-go%c8%99u-expert-in-spa%c8%9biul-ex-sovietic/
stefan6001/05/2020 at 10:59
1 mai muncitoresc tovarasi. 🙂
Adica stati acasa holbati pe internet.
Care citind politeia, care privind pornhub. Dupa posibilitati. 🙂
1- anumiti politicieni cauta mereu vinovati. La altii. Pentru a ascunde propria incompetenta. Nu fac nume. Cautati singuri. 🙂
2- alti politicieni asteapta sa treaca urgia pentru a continua activitatea ” normala”. Devalizarea bugetelor de stat. Nici aici nu dau nume. Mentionez doar ca majoritar ( 99,99%) sint latini. 🙂
3- marota cu imunitatea de turma rezista pe baricade . Nu conteaza ca sint sute de cazuri oficiale si in diverse tari cu persoane vindecate de covid dar care au recontractat boala dupa 30 sau 45 de zile.
Neimportant ca insasi virusul corona e din familia virusurilor care dau raceala si gripa. Adica exact alea la care recidiva individuala e dovedita stiintific.
Trecem peste alta dovada stiintifica. Vaccinarea care e unica descoperire umana care asigura imunitatea. Permanenta sau temporala. Si aici se uita ca doar cind vaccinezi cel putin 90% din bobor, poti conclama imunitatea( artificiala) de turma.
Imunitatea naturala exista doar la alte specie animale. Gen maimute sanatoase tun si care au virusuri in corp. Cind trec la om , aceste virusuri devin mortale. Si aici stiinta medicala are dovezi reale dar ce stiu virusologii astia. Mai informati , mai experti ziaristii care scriu articole din necesitatea de a vinde. Uneori facind din c…t bici si pretinzand ca si pocneste.
In rest eu sint linistit. Stiu sigur ca coronavirus nu va disparea ca gripa spaniola.
Deoarece e smecher. Stie sa se ascunda in corpul uman mai ceva ca SIDA.
Un nou val de infectii masive ca fi prin toamna iarna. Cind ( speram) ca toti vom fi pregatiti.
Material cu multe posturi pregatite in spitale si ATI. Dar si cu medicamente adecvate , oficial verificate si aprobate. Care momentan nu exista. Dar ce nu scrie presa pentru a vinde , vinde si sprijinii varii sponsor.
Sa aveti un 1 mai frumos. Mancati putin. Beti si mai putin. Toti cu masca pe figura si la 2 metri de vecinul de masa. Practic singuri. 🙂
Eu am mancat ieri. Ca porcul. In memoria caruia am baut si bere.
Acum asteptam cu burta plina rezultatul analizei tamponului numar 2 efectuat de tovarasa doamna nevasta. Primul tampon a fost negativ. Secondo ar trebui sa confirme pe primul.
De invatat ca un singur tampon nu e suficient. Trebuie repetat pina doua analize dau rezultat negativ. Chiar si asa, la oricare suspiciune tamponul e unica ” scula” care confirma sau infirma infectarea cu Covid.
Pentru cei care nu cred, sa faca injectii cu dexinfectant , sa beie albastru de metil , sa se spele pe ochi cu curatator de geamuri si mai vorbim. Chiar daca sint sigur ca dupa asa tratamente preventive, nu o sa mai am interlocutor. 🙂
desy.demeter01/05/2020 at 11:26
Stefan, tinem pumnii pentru un al doilea rezultat negativ in familie. 🙂
Elveția accelerează ieşirea din izolare pentru a „învăța să trăiască” cu virusul
“„Suntem într-o nouă fază, trebuie să învățăm să trăim cu virusul”, în timp ce „va mai dura ceva timp până se va crea un un vaccin”, a declarat președinta elvețiană Simonetta Sommaruga, prezentând noile măsuri pentru mass-media.
Deşi aceste măsuri erau deja prevăzute sau anticipate, guvernul a surprins totuși anunțând că restaurantele, muzeele și bibliotecile vor putea primi din nou vizitatori începând cu 11 mai. De asemenea, guvernul consideră că este într-adevăr „relativ ușoară” aplicarea normelor de igienă și distanță în aceste unități, precum și canalizarea corectă a fluxurilor de utilizatori acolo….”
https://www.g4media.ro/elvetia-accelereaza-iesirea-din-izolare-pentru-a-invata-sa-traiasca-cu-virusul.html
Paganel01/05/2020 at 11:39
https://www.ziaruldeiasi.ro/stiri/ce-nu-s-a-auzit-din-cauza-ardealului–251337.html
„Iată, aşadar, că a apărut şi ideea: votul electronic şi cel prin corespondenţă. O dorinţă veche, de ani buni, a PNL, dar în legătură cu care partidele cu electorat mai dinamic nu au putut spera niciodată s-o treacă prin parlament, din cauza ponderii mereu mari a partidelor cu electorat preponderent tradiţionalist şi reticent în faţa unor astfel de schimbări. Acum, însă, avem o situaţie cu totul nouă: pandemia. Iar a vorbi în acest context de un vot care să minimalizeze în extremis contactul fizic între oameni ai zice că nu poate fi decât de aplaudat. Este clar că implementarea unui astfel de vot ar putea face ca partidele cu electorat mai dinamic, în acest moment în mod clar PNL şi USR, vor fi avantajate net, iar PSD, lovit greu. Lucru uşor observabil pe mai toate sondajele online, în care mereu partide precum PNL sau USR ies cu procente duble faţă de ce se întâmplă la alegeri.”
Aiasta sună foarte interesant! Și, dacă votul electronic va îngropa ciuma roșie (e greu, chiar imposibil, să dai „găleți electorale” online și nici cu „urna mobilă nu merge 🙂 ), să le fie țărâna ușoară!…
Să aveți UNU MAI LIBER fericit! 🙂
Eugen Vasilescu01/05/2020 at 17:29
idee excelenta dar pnl si usr nu controleaza mare lucru cand psd udmr si asociatii controleaza lucrurile pe ici pe colo prin partile esentiale.
Mar01/05/2020 at 11:52
Dacă le ia ”jucăria” va ieși un scandal monstru, pentru că spitalele au fost o sursă fabuloasă de venituri pentru găștile transpartinice.
https://www.g4media.ro/guvernul-pregateste-re-centralizarea-controlului-in-sanatate-prin-preluarea-conducerii-spitalelor-de-la-consiliile-judetene.html
Mar01/05/2020 at 11:56
Tu Dorel&Co intră în sevraj! – ”Laura Codruţa Kovesi a fost desemnată joi de publicaţia londoneză Emerging Europe drept personalitatea publică a anului: „Actualmente şefa Biroului procurorului public european (EPPO), Kovesi a ajuns iniţial în atenţia publică în România, ţara ei natală, în calitate de şefă a Direcţiei Naţionale Anticorupţie (DNA), al cărei director a devenit în 2013. În timpul celor cinci ani în care s-a aflat în această funcţie, ea a supervizat trimiterea în judecată a mii de politicieni corupţi: primari, parlamentari şi chiar foşti premieri au fost găsiţi vinovaţi de corupţie şi condamnaţi la închisoare”, scrie Emerging Europe, citată de Agerpres.ro.”
https://www.g4media.ro/laura-codruta-kovesi-a-fost-desemnata-personalitatea-publica-a-anului-de-publicatia-londoneza-emerging-europe.html
Intamplator01/05/2020 at 14:00
“Ieșirea” lui Iohannis
La RRA corespondentul de la Budapesta relua ce a spus v Orbán azi la radio Kossuth ….extrem de echilibrat,ca dorește relații normale cu România ,ca respecta cetățenii romani….ca nu își da seama ce a vrut sa spună iohannis …ca nu vor reactiona deocamdată …
Cred ca declarația lui iohannis n a avut in primul rand “scop electoral”….a fost ceva și poate ceva grav/nu i sta in fire lui iohannis sa aibe asemenea atacuri
Mar01/05/2020 at 15:17
Se pare că ieșirea lui Iohannis a fost după convorbirea cu Trump. Numai că Viktor Orban nu se potolește, voalat amenință.
https://www.hotnews.ro/stiri-politic-23964350-premierul-ungariei-despre-declaratiile-lui-iohannis-nici-cele-mai-tulburi-perioade-antidemocratice-nu-auzit-asa-ceva-din-romania-daca-vom-nevoiti-vom-ridica-manusa-aruncata-deocamdata-nu-recomand-aple.htm
Intamplator01/05/2020 at 15:26
V Orbán este un “belicos”….declarațiile lui sunt de data asta chiar pacifiste!
N a pomenit de “jigniri aduse națiunii maghiare” pe care el “o apara”….
Comparați cu ieșirile lui K Hunor -probabil ca a vorbit înainte de a primi Instrucțiunile de la Budapesta
Intamplator01/05/2020 at 14:03
“Neserioși “ romanii….i au lăsat fata subiecte azi pe gurishti….in loc sa facă “breichingnius”cum se încalcă legile “abuzive” ale guvernului ,stau cuminți in casa….
Intamplator01/05/2020 at 14:04
Cules de pe fb
“S au bucurat ungurii de autonomie,cât s a bucurat gioana de președinție “
Mar01/05/2020 at 16:30
Oare pentru această mizerie ce explicații are Ciolacu??? Încă un proiect de lege adoptat tacit. – La începutul lunii aprilie, Senatul a adoptat tacit un proiect de lege problematic iniţiat de UDMR: autorităţile locale sunt obligate să folosească oficial în comunităţile unde o minoritate naţională are peste 20% limba minorităţii respective. Proiectul vizează, de fapt, impunerea limbii maghiare în localităţile din Transilvania, dominate de minoritatea maghiară. Comisia Juridică, condusă de Şerban Nicolae, a dat aviz pozitiv în plină pandemie.
Citeste mai mult: adev.ro/q9ngcq
Eugen Vasilescu01/05/2020 at 17:10
corect, iar ro sa se prefaca cu nu observa?
A A01/05/2020 at 17:03
https://adevarul.ro/news/eveniment/viziunea-nemtilor-bertelsman-stiftung-romaniei-apuca-tristeteaexistentiala-1_5eabdc3d5163ec4271508978/index.html
A A01/05/2020 at 17:05
https://www.bti-project.org/en/reports/country-report-ROU.html#pos21
Chiar te-apuca ameteala daca mergi prin raportul acesta.
Tzepelica01/05/2020 at 17:07
Cum pierd liberalii procente:
“Primarul din Câmpeni, Călin Andreş, se declară revoltat de numirea unui fost chelner în funcţia de manager interimar al Spitalului Orăşenesc şi cere ministrului Sănătăţii, Nelu Tătaru, să revină „de urgenţă” asupra deciziei, avertizând că nici medicii unităţii nu sunt de acord cu noua numire.
Edilul susţine că Valentin Gog nu a lucrat pe partea economică decât din postura de şef de sală la nunţi, botezuri şi înmormântări şi este specialist în numărarea porţiilor de mâncare, în timp ce a conduce un spital este cu totul altceva..”
Eugen Vasilescu01/05/2020 at 17:55
credeam ca liberalii se vor controla mai bine la competitia cu psd. macar usr isi pastreaza atu-ul ca nu au furat (inca) si ca sunt mai selectivi.
Eugen Vasilescu01/05/2020 at 17:08
https://www.g4media.ro/presedintele-iohannis-si-armele-populismului-de-ce-are-nevoie-disperata-de-ele.html
“Pe scurt, trei exemple de comportamente nespecifice: triumfalism fără o bază solidă, populism economic riscant și apel la coarda naționalistă. Toate la un loc în doar câteva ore, Iohannis s-a transformat peste noapte în altceva. ”
de ce – de sondaje:
“Prin urmare, să nu ne mirăm foarte tare că, atunci când a simțit că-i fuge pământul de sub picioare, președintele Klaus Iohannis a apelat fără scrupule la cele mai facile arme cu care se adună voturi peste tot în lume: populism extrem, naționalism de tip Vadim Tudor, discurs triumfalist.”
adica el presidente e de vina pt ca ungurii aduna avantaje constant (ce se fac ei de aniversarea trianon) si ca nu pierd nicio ocazie, iar acum cum cand lumea de peste tot e preocupata de virus si prabusiri economice e un moment bun sa dea niste lovituri substantiale.
el presidente nu mi-e simpatic dar in cazul asta face exact ce scrie fisa postului. ca ungurii ajung pe culmi de indrazneala intr-un moment in care ro este mai subreda ca alte dati nu ma surprinde. adica retorica nationalista este legitima si necesara. iar musiu dt il ataca? se aliniaza cu psd? exact ce trebuia facut? sa
negocieze autonomia?
nu e prima data cand musiu dt canta fals iar partitura e de asemenea falsa.
Intamplator01/05/2020 at 19:32
G4media a derapat rău in subiectul asta….”pute a gulaș de la Budapesta”
mircea01/05/2020 at 17:12
https://www.facebook.com/1042338062478350/videos/257017582158517/
sunt 48 de minute , dar merita fiecare secunda … pt o zi de 1 mai muncitoresc
Tzepelica01/05/2020 at 17:38
As lua cu rezerva afirmatiile pt. ca:
1. Este evidenta campania prin care se incearca dezvinovatirea Chinei si orientarea catre USA.
2. Campania antivaccinare dusa de un medic frizeaza penibilul. Imi aduc aminte de ravagiile poliomielitei (eram elev in clasele primare si am avut colegi afectati, care s-au chinui o viata).
3. Am vrut sa vad cine e doctorul.: 🙂
“Rashid Buttar is an American osteopathic physician from Charlotte, North Carolina. He is known for his controversial use of chelation therapy for numerous conditions, including autism and cancer. He has been reprimanded by the North Carolina Board of Medical Examiners for unethical treatment of patients.”
Ma scuzi, dar nu pun botul.
Tzepelica01/05/2020 at 17:57
Tot in “Legitima Aparare”, unde apare videoclipul pe care l-ai dat, apar multe chestii similare, cu “oculta mondiala”, Bill Gates, antivaccinarea, microciparea etc.
Asta, de ex.:
https://www.facebook.com/1042338062478350/videos/234129824327865
Unde protagonistul e Massimo Mazzucco, cunoscut pt. teorii ale conspiratiei (asasinarea lui Kennedy, 11 sept., aselenizarea). Omul a sustinut tratarea cancerului cu…bicarbonat si s-a delimitat extrem de greu de teoria “Pamantul e gol si locuit in interior”. 🙂 🙂
Prin urmare, i-au cu prudenta toate tampeniile rostogolite pe net si sustinute de Sputnik, Flux.md si alte instrumente de propaganda putinist-fesebista.
Tzepelica01/05/2020 at 18:03
…”iau cu prudenta”…cu scuze.
Tzepelica01/05/2020 at 17:59
In rest, pt. ca ai amintit de 1 Mai, am trecut de tribuna oficiala si ma reped la mesele cu crenvursti, sa vad daca mai prind ceva. 🙂 🙂
Tzepelica01/05/2020 at 18:00
https://www.youtube.com/watch?v=TpcAIR_ZYyc
mircea01/05/2020 at 18:40
de acord , e de luat cu prudenta si nu trebuie lasata garda jos , cel putin pana la nivel de precautie
sunt insa cateva lucruri care ar trebui totusi mentionate, de ex. omul nu este impotriva vaccinurilor , cel putin nu toate
si explica de ce ( se refera la varsta la care sunt administrate) plus ca , in ciuda geneticii moderne, pt anumite tipuri de vaccinuri pot sa apara reactii in timp dezastruoase (vorbea de autism)
dar cu partea in care se refera la intentiile de monitorizare , pierderea libertatilor , cenzura etc distantare de cel putin 2 m , “citirea” subiectilor cu tehnologiile moderne indiferent de metoda, cip , subst.introduse odata cu vaccinul etc , omul mi se pare f. logic
sunt totusi cateva idei care nu sunt de lepadat chiar daca interviul nu e decat o opinie proprie acestuia ( sau , eventual si a altora din spatele lui )
e o barfa cam de multe zile care circula si pare a se amplifica si la noi dar mai ales afara ( cat e de adevarata insa , nu stiu) … diversi apartinatori , sunt “stimulati ” ( mai ales financiar) sa accepte ca decedatii ai caror apartinatori sunt , au mers pe lumea ailalta din cauza de covid in primul rand si nu atat de celelalte boli de care erau de fapt suferinzi-stimulentele, chiar de la doctorii care ii tratau….
Eugen Vasilescu01/05/2020 at 17:25
Additional benefits shown in some studies, AAPS states, is to decrease the number of days when a patient is contagious, reduce the need for ventilators, and shorten the time to clinical recovery.”
niste neica nimeni – ok dar de cand realitatea conteaza? –
disclosure: de mai bine de o luna am in sertar tratamentul mentionat pt mine si sotie. copiii au retetele dar inca ezita – i am not an md, i am a phd.
Eugen Vasilescu01/05/2020 at 17:42
de luat aminte din postarea de mai sus “There were 63 deaths, all but 11 in a single retrospective report from the Veterans Administration where the patients were severely ill.” adica 52 din 63 decese sunt de la studiul retrospectiv care a fost ales de nih sa NU recomande tratamentul. rusine (am avut contracte substantiale cu nih, cunosc fauna la prima mana)
Eugen Vasilescu01/05/2020 at 17:43
pt ev – moi-meme – la 17 25
Eugen Vasilescu01/05/2020 at 18:20
“Brittney Cooper, an associate professor in the Department of Women’s, Gender and Sexuality Studies at Rutgers University, is doubling down on her prior public comments denouncing Trump supporters and alleging a conspiracy to kill black people. She notably has invoked her tenure status with the latest tweet attacks: “I have tenure. Rutgers won’t be firing me for tweets.” As many of you know, I have long taken the same position on the free speech rights of faculty on social media and public comments. However, schools have been less than consistent in punishing or investigating faculty based on the content of their views. Cooper declaring “F— each and every Trump supporter” obviously would include many students in the university. She blames “white depravity” and claims “when whiteness has a death wish, we are all in for a serious problem.” As previously discussed, it is doubtful that these same attacks directed against African-Americans or other groups would be treated in the same fashion.”
Eugen Vasilescu01/05/2020 at 18:33
excelent si f. interesant. sa nu re-inventam apa fiarta? pharma must be in shock.
pe urmele lui didier raoult
Eugen Vasilescu01/05/2020 at 18:41
comentariul lui p lang la articolul de mai sus – https://turcopolier.typepad.com/sic_semper_tyrannis/
“Having seen quite a few drugs re-purposed in the field by Special Forces medical sergeants, I was fairly sure that there must be existing medications that can be re-purposed to help defeat the COVID-19 virus. I wuz right. I realize that I am unlikely to receive a lot of Christmas cards from epidemiologists. pl”
Paganel01/05/2020 at 18:59
Fiindcă văd că gurnaliștii noștri neșcolarizați îi tot dau cu „1 mai muncitoresc”, „ziua muncii” și alte marote, de parcă am fi tot în perioada comunistă, să mai ia să mai citească, de aici!
https://paganelis.wordpress.com/2020/05/01/1-mai-armindenul/
Nu sunt împotriva „zilei muncii”, dar, dacă tot e să marcăm ziua de azi, măcar să vorbim MAI ÎNTÂI, ÎN PRIMUL RÂND, despre tradițiile străvechi românești legate de această zi!
Dacă tot e, între altele ca noi, ca nație, țară, popor…, să fim, peste hotare, „pe nicăieri” și să-și închipuie străinii că suntem un neam abia acum „coborât din copac”, se întâmplă, în bună măsură, și din cauza asta, că nu ne cunoaștem nici noi tradițiile și nu le promovăm!…
Mar01/05/2020 at 19:06
Este horror ce s-a întâmplat la Suceava și din păcate, în opinia mea, nu este un caz singular. – ””S-a dat dispoziție scris ca toate aceste lucruri să se remedieze și să fie raportate (înregistrarea persoanelor infectate și a deceselor – n.red.). Când am revenit și am verificat, o parte din ele nu fuseseră înregistrate în sistem. Doamna de acolo a zis că s-a temut să nu se interpreteze. <> Sunt decese și trebuiau să fie introduse. Disciplina în serviciu nu face parte din educația profesională a tuturor de acolo. (…) Spuneau așa, cu seninătate, că au considerat că nu e cazul sau <>. Dar de ce nu le-ați făcut? Cine și ce interes are să ascundă niște decese? Nu am fost în stare să le înțeleg determinarea sau cauzalitatea”, a declarat secretarul de stat Ionel Oprea, vineri la Digi 24, potrivit Mediafax.”
https://www.hotnews.ro/stiri-coronavirus-23966654-generalul-ionel-oprea-explica-spitalul-suceava-raportat-intarziere-decesele-spus-temut-interpreteaza.htm
Paganel01/05/2020 at 19:17
Am citit și eu, omul (militar – generalul Oprea) are dreptate, dar, ca în bancul cu rabinul, și sucevenii au dreptate! Într-o societate în care un șef e numit politic (ăla de dinainte, care i-a chemat pe toți la spital și i-a adunat în aceeași sală, ca să se infecteze și cei sănătoși!), individul, în caz de „rateuri” abia așteaptă să arunce responsabilitatea/vina „în cârca” unui „Acar Păun” și apoi, „imparțial” foștii „colegi” (că, de, e posibil ca „Acarul Păun” să fie și dat afară!) să „plângă” de față cu el de nenorocirea ce-a pățit-o, iar pe la spate, să-l bârfească, să râdă de el, să se bucure că ei „au scăpat”!…
În plus, decenii de comunism i-au „învățat” pe oameni să fie circumspecți, nu verticali, să nu spună tot, ci doar atât cât trebuie, când trebuie, cui trebuie și, mai ales DACĂ trebuie!… Și am să închei această intervenție cu un citat, deja celebru, al unuia dintre colegii mei, acum șef (dar, totuși, unul căruia mi-am permis să-i aduc la cunoștință, de multe ori, o grămadă de nereguli, fără consecințe negative asupra mea!): „Niciodată să nu spui tot ce gândești!” Omul știe ce spune, mai ales că, și în comunism, a mai ocupat funcții de răspundere, în care trebuia să „împace” și „raportarea planului” cum voia Partidul, dar și mulțumirea oamenilor care îi erau subalterni… E greu să faci așa ceva! Era greu și-n comunism, e greu și acum, poate chiar mai greu, fiindcă, în „democrație”, mulți „concetățeni” s-au ticăloșit de-a binelea!…
Mar01/05/2020 at 19:08
Disperare, prostie sau strâns cu ușa! Pupilul lui Haisam nu se lasă. – ”Preşedintele interimar al PSD Marcel Ciolacu a anunţat, vineri, că va depune o plângere la Consiliul Naţional pentru Combaterea Discriminării (CNCD) împotriva preşedintelui Klaus Iohannis pentru “instigare la ură pe baza răspândirii de informaţii false”. Anunțul lui Ciolacu vine în contextul în care Klaus Iohannis a atacat dur PSD pe tema proiectului de lege privind autonomia Ţinutului Secuiesc.”
https://www.hotnews.ro/stiri-politic-23966915-ciolacu-psd-depune-plangere-cncd-impotriva-lui-iohannis-pentru-instigare-ura.htm
Paganel01/05/2020 at 19:59
De… remarcat în ce direcție a „evoluat” (involuat?) ciuma roșie: în anii 1992-1996, nea Nicu Văcăroiu conducea un guvern format de așa-zisul „patrulater roșu”=fdsn-psm-prm-pdar…, criticat de Convenția Democrată de atunci (din care, în 1992, făcea parte și udmr!)!… Azi, ciuma roșie e aliatul udmr!… Mă rog, de conjunctură… Dar, dacă, și unii și alții, își primesc textul de la Kremlin (ciuma roșie – direct, că deloc întâmplător, bolșevicul ilici a fost „uitat” prezident de oroare al găștii!, iar udmr – via Budapest!), și ținem cont de faptul că udmr e „aripa maghiară” a fsn/fdsn/pdsr/psd, continuator al madosz/upm din anii 1935-1953 (aripa maghiară a pcdr/pmr) – nu mai este nici o surpriză!
În rest, ciolacu ăla e un tupeist și un nesimțit! Care „aplică” un „principiu”, formulat, mai anțărț, de alt coleg de-al lui – „Pentru că putem!” Iar mutul e interesat, ca să aibă, și după alegeri, când vor fi ele, tot „guvernul meu”, doar punctează, cinic, la „impresia artistică”… Din informațiile pe care le am, „legea” cu „autonomia” trecuse, tacit de Cameră din 23 aprilie, iar mutul s-a „bășicat” pe 29 aprilie!… Înțeleg că „procesează” mai greu și că suntem în „izolare”, dar e chiar așa de mare „distanța” de la Camera Deputaților la Palatul Prezidențial, încât „vestea” că s-a „dat” autonomie secuilor să ajungă la Cotroceni abia după o săptămână???
Eugen Vasilescu01/05/2020 at 21:09
cred ca el presidente a asteptat sa discute cu trump mai intai.
Intamplator01/05/2020 at 20:54
Eu o sa i cam bag in origini pe toți”specialiștii”…
Gata,au găsit,și copiii sunt in pericol mortal”boala Kawasaki”
A A01/05/2020 at 21:13
Ce vina au specialistii daca se intampla?
https://www.nbcnews.com/health/health-news/what-it-about-their-immune-system-rare-complication-seen-some-n1196501
Sau, nu se intampla si se dau stiri false ca sa se faca panica si mai mare?
Intamplator01/05/2020 at 21:44
Se spune clar ca nu se poate stabili o legătura directa !dar,pariez ca se va rostogoli ca fiind periculoasa pentru copii/cred ca deja suntem bolnavi de “sindromul Stockholm “ “teroristul” fiind coronavirusul
« Revista Presei – 2 mai. Pandemia pune in evidenta “autoritatea” profesional-birocratică … fara limite!
Revista Presei – 30 aprilie. “Cei care nu încalcă legea nu trebuie să aibă de a face cu Poliția și cu Jandarmeria. Poliția și Jandarmeria nu au ce să caute tot timpul pe străzi, într-un stat civilizat și pașnic, cum cred că este încă România.” »

References: CSM 
 CSM 
 articolul 23
 CSM 
 CSM 
 CSM